Den Vest-Sjællandske Avis, 1839-08-15
Nord-Amerika. Fra Mexico meldes: Montamores er faldet i Føderalisternes Hænder med 700 Centralister. Borgerkrigen i Mexico er provisorisk endt. Tampico har overgivet sig den 4de f. M. og Tuspan den 11te. General Arista har taget begge Stæderne i Besiddelse. Dog kan Mexico endnu ikke betragtes som fuldstændigt pacificeret. - Et Rygte, at den gule Feber var udbrudt i New-York, er ugrundet. Det orientalske Anliggende. Om det Rygte, at Haftz Pascha har forenet sig med Jbrahim Pascha, udtrykker Gazette de Midi sig saaledes: Handelsbreve fra Alexandrien melde, at Hafiz Pascha, efter at have samlet 20000 Mand af de fra Nederlaget ved Nisidi frelste Tropper, har gjort Jbrahim det Tilbud at marschere med ham til Konstantinopel, for at styrte de Regenters Magt, som herske der i den unge Sultans Navn. – Et Brev fra Malta af 26de siger: Det synes vist, at Keiseren af Rusland har tilsendt Mehemed Ali en Gesandt, for at betyde ham, at naar den Ægyptiske Armee rykker frem, saa vil han modsætte sig, idet han vil give sin Armee befaling til Fremrykning. Jbrahims Bevægelser blive holdt yderst hemmelige, og Vicekongen iagttager i denne Henseende dyb Taushed. J Konstantinopel er man i Almindelighed overbeviist om, at Mehemed Ali Herre over Flaaden og Armeen, vil gaae fremad Tyrkerne ønske det inderligt, fordi de føle, at det erdet eneste Middel for dem til at befrie deres Land fra Erobring af de for dem afskyelige Russere. Tausheden angaaende Jbrahims Bevægelser synes temmelig paafaldende. – Under 15de Juli haves en lang Beretning fra Alexandrien angaaende Slaget ved Nisibi. Man seer heraf, at Hafis Pascha, ledsage af en Preussisk Officeer, ved Navn Baron Mirbach søgte med Sablen i Haanden at tilveiebringe Orden, men at dette var forgjeves; thi en panisk Skræk eller Utilfredshed tilintetgjorde Feltherrens Bestræbelser, og den Preussiske Officeer faldt som et Offer for sin Jver, da en Tyrkisk Rytter trykkede en Pistol af imod hans Hoved. Dette var Signalet til at overfalde alle i den Tyrkiske Armee staaende Europæere. Flere Franske Officerer, en Polak og samt lige kort forud til Armeen ankomne Læger og Apothekere bleve nedskudte af de Tyrkiske Soldater. Man kjender endnu ikke de øvrige Preussiske Officerers Skjebne, men man frygter det Værste. Saaledes have Tyrkerne i deres Vildhed og Raserie selv bidraget til deres eget Nederlag. 117 Kanoner, 14000 Geværer, alle Krudtvogne og hele Leiren med en Mængde Kostbarheder faldt i de seirende Ægypteres Hænder. En stor Deel af den Tyrkiske Hær ilede til Euphrat, i hvis Strøm 10 til 12000 Mand fandt Døden. – Alexandrien den 16de Juli. Den Engelske Regjering har for nogle Dage siden ladet Paschaen overrække en Note, hvori forlanges en udtrykkelig Erklæring over Bevægelserne ved den Persiske Bugt, og om det er sandt, at Paschaens Tropper ville bemægtige sig Tropperne ved Basra eller maaskee allerede have bemægtiget sig samme. Den Ægyptiske Regjering har herpaa svaret, at det er en sand Absurditet at troe, at de Ægyptiske Tropper vilde marschere til Basra eller maaskee til Bagdad. Paschaen har aldrig tænkt derpaa; han har kun send sine Tropper til den Persiske Havbugt for at tugte de derværende frække Sørøvere, som forurolige den Arabiske og Europæiske Handel. For ikke desto mindre at tilkjendegive England hans fredelige og venskabelige Hensigter, blev befaling strax afsendt til KurschiPascha at rømme Bahrein-Øerne. (Da Mehemed Alis Jndflydelse ved den Persiske Havbugt i nærværende Øieblik er af Vigtighed, saa bør man ikke sætte for megen Lid til denne Rømning. – Om Capudan Paschas Overgang til Mehemed Ali haves Efterretning af 16de Juli fra Alexandrien, Den 9de Juli indløb en fra Øen Stanchio kommende Tyrkisk Corvet med Capudan Paschas Secretair, Scheris Aga, ombord til Alexandrien. Scherif Aga havde en Samtale, som varede i tre Timer, med Mehemed Ali. Strax herefter afgik han med Dampskibet "Nilen til Stanchio. Scherif Aga medbragte et Brev fra Capudan Pascha, hvori denne underretter Mehemed Ali om Sultanens Død og Jndsættelsen af det nye Regentskab. J dette Brev skildres Chosrew Pascha som en Fjende af alle de Store i det Tyrkiske Rige, at han nemlig tragter efter Reschid Paschas, HafiPaschas og Capudan Paschas Undergang. Der skrives endvidere: "Chosrew Pascha er Ruslands fortrolige Ven; han er underkjøbt af dette Rige, og ved dets Bestyttelse holder han sig i Sultanens Gunst Vi vide, at han har forraadt det Osmanske Rige til Rusland, og at han nu til denne ved afsagte Fjende vil overgive Hæren, Flaaden kort alle Statens Kræfter og endog den unge Sultan Abdul Medschid. For altsaa at redde Noget, har jeg med Samtykke af alle Officererne paa Linieskibene, og Fregatterne fattet den Beslutning at overgive Storherrens Flaade til den Mand, som alene er i Stand til at frelse det Tyrkiske Rige fra den Undergang, som truer det. Denne Mand er ingen anden end Mehemed Ali; jeg tilbyder Dig derfor Flaaden og venter med mine Officerer, hvorhen jeg ifølge din befaling skal bringe den." Vicekongen svarede ham høfligt og takkede for den Tillid, han satte til ham, hvornæst han lod ham vide, at han ventede hans Ankomst i Alexandrien. Dette skeete ogsaa den 14de ved Solens Nedgang til Alles Forbauselse; thi Jngen havde ventet det. Det store Admiralskib "Mahmudich med Capudan Pascha ombord seilede forud. Da Capudan Pascha saae Vicekongen, nærmede han sig ham med Ærbødighed, og vilde efter orientalsk Skik kysse Sømmen paa hans Klæder, men Mehemed Ali forhindrede det, tog ham i sine Arme og førte ham til Divanet med de Ord: "vær mig velkommen!" Allerede længe ønskede jeg personlig at bevise Dig min Hengivenhed, men det fattedes mig stedse paa Leilighed," sagde Capudan Pascha, paa hvis Ansigt, Skam, Forlegenhed og trykkende Sorger malede sig. Mehemed svarede: "Det er Skjebnen, som leder os, jeg tænker, vi ville blive gode Venner."Alle de, som kjende de Tyrkiske Skikke nøie, paastaae, at han er bleven modtagen med saadanne Æresbeviisninger, som Jngen have nydt for ham - et Tegn paa, at Mehemed Alivil bruge ham til sine Øiemed. Hvad de have talt sammen, kunne vi ikke berette, hvorvel der ikke mangle Folk, som vide det Ord til andet. Men Følgen af Samtalen var, at endnu den samme Dag forenede begge Eskadrer sig og danne nu en høist imposant Flaade. Den Tyrkiske Flaades Styrke er følgende: 8 Linieskibe, 11 Fregatter, 2 Corvetter og 2 Brigger, tilsammen 23 Seilere. Den Ægyptiske Flaade bestaaer af 11 Linieskibe, 5 Fregatter, 4 Corvetter, 7 Brigger, 1 Dampskib, tilsammen 28 Seilere. Styrken af begge de forenede Flaader udgjør saaledes: 19 Linieskibe, 16 Fregatter, 6 Corvetter, 9 Brigger og 1 Dampskib, i Alt 51 Seilere. Capudan Pascha har forlangt, at Mandskabet paa den Tyrkiske Flaade skal lædes Ægyptisk. Alle Officerer og Matroser forlange det, og Mehemed Ali, glad over denne Stemning, har strax befalet at forfærdige 15000 Klædninger. Ved denne Forandring i Klædedragten sige Capudan Pascha og de Tyrkiske Officerer: "Nu ere vi Tyrker, forhen vare vi Franker." – Den Russiske Flaade, hedder det fra Alerandrien af 16de Juni, ligger i Bosporus. – Konstantinopel den 17de Juli. En for nylig udkommen Forordning forbyder alle til Ridderstanden henhørende Personer at bære det nye Reformeostume og befaler igjen at anlægge Turbanen.